CELEX: 32015D0838
Language: lv
Date: 2015-05-28 00:00:00
Title: Komisijas Īstenošanas lēmums (ES) 2015/838 (2015. gada 28. maijs), ar ko groza Īstenošanas lēmumu 2014/909/ES, pagarinot pret mazo stropu vaboli Itālijā noteikto aizsardzības pasākumu piemērošanas termiņu (izziņots ar dokumenta numuru C(2015) 3558) (Dokuments attiecas uz EEZ)

29.5.2015   
            
            
               LV
            
            
               Eiropas Savienības Oficiālais Vēstnesis
            
            
               L 132/86
            
         KOMISIJAS ĪSTENOŠANAS LĒMUMS (ES) 2015/838
   (2015. gada 28. maijs),
   ar ko groza Īstenošanas lēmumu 2014/909/ES, pagarinot pret mazo stropu vaboli Itālijā noteikto aizsardzības pasākumu piemērošanas termiņu
   
      
         (izziņots ar dokumenta numuru C(2015) 3558)
      
   
   (Autentisks ir tikai teksts itāļu valodā)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   tā kā:
   
               (1)
            
            
               Pēc tam, kad Itālija 2014. gada 11. septembrī bija paziņojusi par mazās stropu vaboles (Aethina tumida) sastopamību Kalabrijas un Sicīlijas reģionā, ar Komisijas Īstenošanas lēmumu 2014/909/ES (3) tika noteikti konkrēti aizsardzības pasākumi.
            
         
               (2)
            
            
               Īstenošanas lēmums 2014/909/ES ir piemērojams līdz 2015. gada 31. maijam. Tomēr, tā kā inspekcijas un epidemioloģiskās izmeklēšanas, kā noteikts Īstenošanas lēmumā 2014/909/ES, kā arī aktīvā uzraudzība attiecībā uz mazās stropu vaboles sastopamību attiecīgajos Itālijas reģionos nav pabeigta, epidemioloģiskā situācija vēl nav noteikta, lai gan minētās vaboles sastopamības gadījumi kopš pagājušā gada decembra nav konstatēti.
            
         
               (3)
            
            
               Tādēļ, ņemot vērā šo pārejas situāciju un gaidot papildu informāciju par notiekošo uzraudzību, ir jāpagarina Īstenošanas lēmumā 2014/909/ES paredzēto pasākumu piemērošanas termiņš līdz 2015. gada novembra beigām, kad attiecīgajos reģionos ir gaidāmas pašreizējās biškopības sezonas beigas.
            
         
               (4)
            
            
               Īstenošanas lēmums 2014/909/ES būtu attiecīgi jāgroza.
            
         
               (5)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Īstenošanas lēmuma 2014/909/ES 4. pantu aizstāj ar šādu:
   
      “4. pants
      Šo lēmumu piemēro līdz 2015. gada 30. novembrim.”
   
   2. pants
   Šis lēmums ir adresēts Itālijas Republikai.
   
      Briselē, 2015. gada 28. maijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 395, 30.12.1989., 13. lpp.
   
   
      (2)  OV L 224, 18.8.1990., 29. lpp.
   
   
      (3)  Komisijas 2014. gada 12. decembra Īstenošanas lēmums 2014/909/ES par konkrētiem aizsardzības pasākumiem attiecībā uz apstiprinātiem mazās stropu vaboles sastopamības gadījumiem Itālijā (OV L 359, 16.12.2014., 161. lpp.).